|  |
| --- |
| **24 Kommuneplantillæg nr. 13-08 og Lokalplan nr. 1052 - Boliger og medborgerhus i Tørring - behandling af høringssvar og endelig vedtagelse** |
| |  |  | | --- | --- | | Sagsnummer: 11/27829 | Åbent punkt | |
| **Resume** |
| Gisela Hammer og Nis B. Hauberg har anmodet om igangsætning af planlægning for boliger og medborgerhus i Tørring. Miljø- og Planudvalget besluttede på møde den 2. maj 2011 at sætte planlægningen i gang. Den 28. september 2011 besluttede Byrådet at udsende forslag til kommuneplantillæg nr. 09-11 og forslag til lokalplan nr. 1052. Den 30. oktober 2013 besluttede Byrådet at udsende nyt forslag til kommuneplantillæg nr.13-08. Høringsfristen er nu udløbet. Med denne sag skal udvalget tage stilling til de indkomne høringssvar og til endelig vedtagelse af planerne.  Miljø- og Planudvalgets indstilling fremsendes til Økonomiudvalget og Byrådet til beslutning.  Placeringen ses på dette [Google map-link](https://maps.google.dk/maps?q=selvejervej+7+t%C3%B8rring&hl=da&ie=UTF8&hnear=Selvejervej+7,+8680+Ry&t=m&z=16) |
| **Sagsfremstilling** |
| **Baggrund**  Da Byrådet den 28. september 2011 vedtog at sende de første planforslag i høring, indgik det også i beslutningen, at det er en forudsætning, at ejerne - gældende for både nuværende og senere ejere af ejendommen - forinden lokalplanens endelige vedtagelse underskriver en erklæring om, at kommunen ikke er pligtig til at overtage arealet, jf. planlovens § 48.  Efter de første planforslags høringsperiode i 2011 blev planerne ikke vedtaget endeligt, da ejerne af skattemæssige årsager ikke ønskede at underskrive ovennævnte fraskrivelseserklæring. Ejerne har den 9. september 2013 alligevel fremsendt en underskrevet fraskrivelseserklæring og ønsker nu planerne gennemført.  Forslag til kommuneplantillæg nr. 09-11 var pga. manglende fraskrivelseserklæring ikke længere aktuelt ved udarbejdelsen af Kommuneplan 13, og er derfor ikke indarbejdet i denne som en udvidelse af landsbyafgrænsningen for Tørring. Byrådet vedtog den 30. oktober 2013 at sende Forslag til kommuneplantillæg nr. 13-08 i høring.  Forslaget til kommuneplantillæg nr. 13-08 søger at imødekomme en indsigelse fra staten indkommet vedr. arealforbrug i forbindelse med Forslag til kommuneplantillæg nr. 09-11. Dermed er udvidelsen af landsbyafgrænsningen mindre i Forslag til kommuneplantillæg nr. 13-08 end i Forslag til kommuneplantillæg nr. 09-11.  Forslag til kommuneplantillæg 13-08 er vedlagt som bilag.  Forslag til lokalplan nr. 1052.  **Høringssvar**  Der er indkommet 2 høringssvar vedr. Forslag til lokalplan nr. 1052 og Forslag til kommuneplantillæg nr. 09-11. Der er ingen høringssvar indkommet vedr. Forslag til kommuneplantillæg nr. 13-08. Alle høringssvar og et samlet høringsnotat med administrationens bemærkninger til høringssvarene er vedlagt.  Af høringssvarene fremgår bl.a., at dyrkbar jord i almindelighed skal betragtes som en ressource, man skal spare på. Administrationen vurderer, at delarealet vist med rødt i høringsnotatet vil kunne undværes fra planområdet uden væsentlig gene i forhold til planernes formål. De berørte ejere har haft lejlighed til jf. planlovens § 27 stk. 2 at udtale sig om ændringen, og de har ingen indvendinger.  Høringssvarene giver anledning til at anbefale følgende ændring: Delarealet vist med rødt i høringsnotatet indgår ikke i nogen af planområderne, herefter ej heller i perspektivområde.  Indkomne høringssvar samt notat om høringssvar er vedlagt som bilag. |
| **Indstilling** |
| Stabschefen for Kultur, Borgere og Planlægning indstiller,   * at Kommuneplantillæg nr. 13-08 vedtages endeligt uden ændringer * at Lokalplan nr.1052 vedtages endeligt med den ændring, at delarealet vist med rødt i høringsnotatet ikke indgår i lokalplanområdet.   Sagen fremsendes til Økonomiudvalget og Byrådet. |
| **Beslutning i Miljø- og Planudvalget den 04-02-2014** |
| *Fraværende: Karen Lindemann*  Miljø- og Planudvalget vedtog   * at tiltræde indstillingen fra stabschefen for Kultur, Borgere og Planlægning.   Sagen fremsendes til Økonomiudvalget og Byrådet. |
| **Beslutning i Økonomiudvalget den 19-02-2014** |
| Økonomiudvalget vedtog at tiltræde indstillingen fra stabschefen for Kultur, Borgere og Planlægning. |
| **Beslutning i Byrådet den 26-02-2014** |
| *Fraværende: Frands Fischer*  Byrådet vedtog,   * at Kommuneplantillæg nr. 13-08 godkendes endeligt uden ændringer * at Lokalplan nr.1052 godkendes endeligt med den ændring, at delarealet vist med rødt i høringsnotatet ikke indgår i lokalplanområdet. |
| **Bilag**   |  |  | | --- | --- | | [•](http://skanderborg.instant.cohaesio.net/Byr%C3%A5det/%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20/layouts/showfile.aspx?fileName=2510894.PDF&acc=1) | [Forslag til lokalplan nr. 1052 og Forslag til kommuneplantillæg nr. 09-11.pdf (lbnr./år: 96525/13)](http://skanderborg.instant.cohaesio.net/Byr%C3%A5det/%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20/layouts/showfile.aspx?fileName=2510894.PDF&acc=1) | | [•](http://skanderborg.instant.cohaesio.net/Byr%C3%A5det/%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20/layouts/showfile.aspx?fileName=2644152.PDF&acc=1) | [Indkomne høringssvar vedr. lokalplan nr. 1052 og kommuneplantillæg nr. 09-11.pdf (lbnr./år: 224508/13)](http://skanderborg.instant.cohaesio.net/Byr%C3%A5det/%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20/layouts/showfile.aspx?fileName=2644152.PDF&acc=1) | | [•](http://skanderborg.instant.cohaesio.net/Byr%C3%A5det/%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20/layouts/showfile.aspx?fileName=2644150.PDF&acc=1) | [Høringsnotat vedr. lokalplan nr. 1052 og kommuneplantillæg nr. 09-11.pdf (lbnr./år: 224506/13)](http://skanderborg.instant.cohaesio.net/Byr%C3%A5det/%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20/layouts/showfile.aspx?fileName=2644150.PDF&acc=1) | | [•](http://skanderborg.instant.cohaesio.net/Byr%C3%A5det/%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20/layouts/showfile.aspx?fileName=2726325.PDF&acc=1) | [Forslag til kommuneplantillæg nr. 13-08.pdf (lbnr./år: 2897/14)](http://skanderborg.instant.cohaesio.net/Byr%C3%A5det/%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20/layouts/showfile.aspx?fileName=2726325.PDF&acc=1) | |